stanford-oval/wikipedia huggingface dataset:
לוגאס
הערות שוליים

↑  Juan Carlos Olivares Pedreño, Los dioses de la hispania céltica, Real Academia de la Historia, 2002, ISBN 978-84-95983-00-8. (בספרדית)
↑  Antonio L. Turnes, Maimónides: el sabio sefaradí : el médico judío-español de la Edad de Oro, 1135-1204, Ediciones Granada, 2007, ISBN 978-9974-96-299-6. (בספרדית)
↑  (הקישור אינו פעיל, 3.6.2021)
↑  Oviedo, www.fluido.es
↑  «Sefarad en Villaviciosa» de Agustín Hevia Ballina - Cartas de los lectores en La Nueva España - Diario de Asturias, mas.lne.es
↑  Lugás, el segundo santuario de Asturias באתר La Nueva España
ערך זה הוא קצרמרבנושא יישובים בספרד. אתם מוזמנים לתרום לוויקיפדיה ו.
לווייתן מקור גרוויס

| לווייתן מקור גרוויס |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: לווייתני מקור
סוג:: מזופלודון
מין:: לווייתן מקור גרוויס
שם מדעי
 Mesoplodon europaeus ‏גרווה, 1855
תחום תפוצה


לווייתן מקור גרוויס (שם מדעי: Mesoplodon europaeus) הוא מין ממשפחת לווייתני המקור שבתת-סדרת לווייתני שיניים.
מאפיינים

לוויתן זה חי באזור צפון האוקיינוס האטלנטי, בדרך כלל סמוך לחוף המערבי. קרוי על שם הביולוג פאול גרוויס (1816 – 1879), שהגדיר אותו ב-1855 על סמך גופה שנפלטה אל החוף למין חדש של לווייתן מקור.
מין זה הוא הגדול ביותר בסוג מזופלודון. מבנה גופו מוארך ודחוס מעט ואורכו 4.5 מ' אצל זכרים ו5.2 מ' אצל נקבות. משקלם מגיע ל-1,200 ק"ג והצעירים מגיעים לאורך 2.1 מ'.
כמרבית הזיפיוסים, צבעו אפור כהה והתחתית והצדדים בהירים יותר עם צלקות לאורך גוף הזכרים. הראש קטן עם מצח נמוך וקטן והשיניים לא בולטות. הלסת התחתונה עולה ישרה יחסית למרבית מיני הסוג.
תפוצה ואקולוגיה

מין זה נפוץ באוקיינוס האטלנטי, בעומק הים. הוא נפוץ בחופי מזרח ארצות הברית, אירלנד, האיים הקנריים, מערב אפריקה, חופי דרום ברזיל והאי אסנשן. הם אינם נפוצים ביותר ונמצאים הרחק מהחופים בדרך כלל.
הם מסתובבים בקבוצות קטנות וצוללים עד 20 דקות לעומק במרדף אחרי דיונונם ודגים. לעומת הדולפינים הם נמנעים מקרבה לספינות.
הערות שוליים

↑  לווייתן מקור גרוויס באתר הרשימה האדומה של IUCN
| --- | --- |
בקרת זהויות :  NLI: 987007565541505171  LCCN: sh85083959
כריזוקולה

| --- | --- |

 תכונות המינרל
 הרכב כימי:  CuSiO3·nH2O
 מערך קריסטלוגרפי:  מונוקליני או אורתורומבי
 צורת הגביש:  קומפקטי שצורתו זקיפית או כדורית או שהוא ממלא עורקים בסלע. לעיתים נכללים במינרל מינרלים אחרים כדוגמת קוורץ.
 צבע:  כל טווח הצבעים שבין כחול לירוק.
 ברק:  אדמתי עד עמום או זגוגי ושמנוני.
 שקיפות:  שקוף למחצה עד אטום.
 פצילות:  אינה קיימת.
 שבירה:  דמוי קונכייה.
 קשיות:  3.5-2.5 בסולם מוס
 משקל סגולי:  2.3-2.0
 שרטוט:  לבן עד כחול-ירוק
 מינרלים נלווים:  הכריזוקולה מופיע יחד עם מינרלים רבים ביניהם, מלכיט, לימוניט, קוורץ, כלקופיריט, נחושת, אזוריט, קופריט, ומינרלי נחושת אחרים.
כְריזוֹקוֹלָה הוא מינרל סיליקטי המכיל נחושת ומים ונוסחתו CuSiO3·nH2O. הכריזוקולה נוצר כתוצאה מתהליך שניוני. בתחילה מתרחש תהליך של ריכוז הנחושת בתהליכים מגמתיים הידרותרמיים שבהם תמיסות מימיות חמות המכילות נחושת עוברות דרך סלעים והנחושת שוקעת בהם (כמו בצ'ילה וברפובליקה הדמוקרטית של קונגו) או בשקיעה של נחושת מומסת מתוך מים ששטפו סלעי יסוד שבמקור ריכוז הנחושת בהם היה נמוך (כמו בבקעת תמנע). הכריזקולה נוצרת כאשר בצר הנחושת עובר חמצון
הכריזוקולה נחשבה בעבר כמינרלואיד יותר מאשר כמינרל, משום שרוב הזמן היא אמורפית ורק בטמפרטורות גבוהות היא מתגבשת למבנה תלת-ממדי פילוסיליקטי - סיליקט במבנה בצורת לוחיות של Si4O10.
השימוש העיקרי בכריזוקולה הוא כמקור משני לכריית נחושת, כמו כן משמש המינרל כאבן קישוט בשל צבעו הנאה הכחול-ירוק וכן בשל דמיונו לאופאל, אם כי כריזוקולה טהורה פריכה מדי למטרה זו ורק דגימות המכילות גם קוורץ ניתנות לליטוש.
מקור השם מיוונית "כריסוס" – זהב ו"קולה" – דבק, רמז לשם לחומר שימש להלחים זהב. הראשון להשתמש בשם היה תאופרסטוס ב-315 לפנה"ס.
מקומות שבהם ניתן למצוא את המינרל הם: ישראל (בבקעת תמנע), הרפובליקה הדמוקרטית של קונגו, צ'ילה, קורנוול באנגליה ומדינות ארצות הברית :אריזונה, יוטה, ניו מקסיקו ופנסילבניה.
לוק רוסקל

| --- | --- |

 לידה:  4 בפברואר 1997 (בן 27) נואוזלי, הממלכה המאוחדת 
 מדינה:  הממלכה המאוחדת 
 פרופיל ב-IMDb
 
לוק רוסקל (באנגלית: Luke Roskell; נולד ב-4 בפברואר 1997) הוא שחקן אנגלי. הוא מוכר מהופעתו בתפקיד שון ספנסר באופרת הסבון "אמרדייל", ובתפקיד פפר שארו בסדרת הדרמה "ג'יימסטאון".
ביוגרפיה

רוסקל נולד בעיר נוסלי שבמרזיסייד, וגדל בגרפנהול וורניגטון בצ'שייר. הוא למד בבית הספר בלומפילדס ג'וניור, ובית הספר התיכון ברידג'ווטר. הוא הילד השני במשפחה בת ארבעה ילדים.
ב-2007 שיחק רוסקל לראשונה בטלוויזיה במיני-סדרה "Mobile" של רשת ITV. ב-2008 הופיע בסדרה "The Revenge Files of Alistair Fury" ששודרה בערוץ BBC One ובערוץ CBBC Channel. הוא גילם את הדמות של אהרון פרייס, חברו של הדמות הראשית אליסטר פיורי (בגילומו של ג'ונתן מייסון). ב-2010 שיחק רוסקל בתיאטרון במחזמר "Her Benny" עיבוד לרומן מהתקופה הוויקטוריאנית באותו שם מאת סיילאס הוקינג, אודות ילדי רחוב בליברפול. רוסקל שיחק בתפקיד פרקס, אחד מילדי הרחוב, בהצגה שהועלתה בתיאטרון רויאל בסנט הלנס.
בין 2011 ל-2014 הופיע רוסקל בתפקיד שון ספנסר באופרת הסבון הוותיקה "אמרדייל", והשתתף ב-264 פרקים. אחרי שעזב את הסדרה, חזר להופיע בתיאטרון וגילם את קארל ג'קסון, התפקיד הרשי במחזה "Britannia Waves The Rules". המחזה הוצג בסיבוב הופעות של תיאטרון רויאל אקסצ'נג' בצפון-מערב אנגליה.
ב-2016 גילם רוסקל את דן בעונה הראשונה של סדרת הדרמה "סוג א'". אחר כך לוהק לסדרת הדרמה ההיסטורית "ג'יימסטאון" לתפקיד פפר שארו, הצעיר מבין שלושת האחים שהיו מבין המתיישבים הראשונים בג'יימסטאון בתחילת המאה ה-17.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2007 |  | Mobile | נער מטאטון הייטס | בפרק "The Soldier" |
| 2008 |  | The Revenge Files of Alistair Fury | אהרון פרייס | תפקיד ראשי; 13 פרקים |
| 2009 |  | Moving On | ריאן | בפרק "Bully" |
| 2010 |  | Accidental Farmer | אליס | סרט טלוויזיה |
| 2011–2014 | אמרדייל | Emmerdale | שון ספנסר | תפקיד ראשי; 264 פרקים |
| 2016 | סוג א' | The A Word | דן | סדרת טלוויזיה (3 פרקים) |
| 2017 | ג'יימסטאון | Jamestown | פפר שארו | סדרת טלוויזיה |
| 2020 | זרה | Outlander | לי וית'רס | עונה חמישית |
| 2023 |  | The Long Shadow | גרג | 2 פרקים |
תפקידים בתיאטרון

| שנה | שם | תפקיד | הערות |
| --- | --- | --- | --- |
| 2010 | Her Benny | פרקס | מחזמר בבימויה של אן דלטון |
| 2015 | Britannia Waves The Rules | קארל ג'קסון | תפקיד ראשי; מחזה מאת גארת' פאר |
הערות שוליים

↑  "Luke Roskell on twitter: Thanks!! I blame you". 4 בפברואר 2018. נבדק ב-7 בפברואר 2018. {{cite web}}:  (עזרה)
1 2 3  Newey, Miranda (10 באוקטובר 2010). "Job perks for young actor". Warrington Guardian. נבדק ב-4 בספטמבר 2017. {{cite web}}:  (עזרה)
1 2  Morgan, David (8 באוגוסט 2017). "Former Bridgewater High pupil Luke Roskell shares his experiences working in Budapest on Sky's Jamestown". Warrington Guardian. נבדק ב-4 בספטמבר 2017. {{cite web}}:  (עזרה)
↑  Warrington Guardian (31 במרץ 2013). "Emmerdale star to line up against home town club". Warrington Guardian. נבדק ב-4 בספטמבר 2017. {{cite web}}:  (עזרה)
1 2  "Touring the North West: Britannia Waves The Rules Tour". Royal Exchange Theatre. 2015. נבדק ב-4 בספטמבר 2017. {{cite web}}:  (עזרה)
| --- | --- |
בקרת זהויות :  LCCN: no2019090550  VIAF: 7304156223667405400008   WorldCat (עם VIAF): 7304156223667405400008
כריזמה רקורדס

| --- | --- |

 נתונים כלליים
 סוג:  חברת תקליטים
 מייסדים:  טוני סטראטון-סמית'
 תקופת הפעילות:  1969–1986 (כ־17 שנים)
 חברת אם:  יוניברסל מיוזיק גרופ
 מיקום המטה:  אנגליה 
 מוצרים עיקריים:  תקליטים • תקליטורים
  
 charismalabel.com
 
כריזמה רקורדס (הידועה גם בשם The Famous Charisma Label) הייתה חברת תקליטים בריטית שנוסדה ב-1969 על ידי העיתונאי לשעבר טוני סטראטון-סמית' (אנ'). בעבר שימש כמנהל של להקות רוק כמו דה נייס, בונזו דוג דו-דה בנד (אנ') וגם ואן דר גראף ג'נרייטור. גייל קולסון הייתה מנהלת שותפה בחברת התקליטים.
האמנים המוצלחים ביותר של חברת התקליטים היו ג'נסיס, פיטר גבריאל, ג'וליאן לנון ומונטי פייתון. ההוצאה הראשונה הייתה תקליט מאת רר בירד, (כנראה) בנובמבר 1969, וההרכב הזה העניק לכריזמה רקורדס תהילה בזכות הלהיט הראשון שלה, "Sympathy", בתחילת 1970.
הערות שוליים

1 2  Colin Larkin, ed. (1992). The Guinness Encyclopedia of Popular Music (First ed.). Guinness Publishing. p. 455. ISBN 0-85112-939-0.
| --- | --- |
בקרת זהויות :  BnF: cb13887725k (data)  MusicBrainz: 924da91f-86a6-4f15-842f-b9afb645fe5c  VIAF: 161842912   WorldCat (עם VIAF): 161842912
כלכלת הונג קונג

| --- | --- |

מבני משרדים בהונג קונג
 דירוג עולמי:  תמ"ג: דירוג תמ"ג; תמ"ג לנפש: דירוג תמ"ג לנפש
 סטטיסטיקה
 תמ"ג
 תמ"ג לנפש
 צמיחה כלכלית:  צמיחה (דירוג: צמיחה-דירוג; צמיחה-תאריך)
 אינפלציה (מה"ל):  2.6 אחוז (נכון ל־2016) 
 מדד ג'יני:  ג'יני (דירוג: ג'יני-דירוג; ג'יני-תאריך)
 כוח עבודה:  כוח-עבודה (כוח-עבודה-תאריך)
 כוח עבודה לפי מקצוע:  מכירות, מסעדות ומלונות 31 אחוז, כספים, ביטוח ונדל"ן 13 אחוז, שירותים חברתיים וקהילתיים 11 אחוז, ייצור 7 אחוז, תעבורה ותקשורת 6 אחוז, בנייה 2 אחוז, אחר 30 אחוז (הערכה, 2001)
 אבטלה:  3.4 אחוז (2011)
 קשרי מסחר
 יצוא:  390 מיליארד דולר (2010)
 מדינות עיקריות:  סין 43 אחוז, יפן 12 אחוז, טאיוואן 8 אחוז, ארצות הברית 7 אחוז, קוריאה הדרומית 5 אחוז, סינגפור 3 אחוז (2000)
 יבוא:  433 מיליארד דולר (2010)
 מדינות עיקריות:  סין 41 אחוז, יפן 13 אחוז, ארצות הברית 8 אחוז, טאיוואן 7 אחוז, קוריאה הדרומית 5 אחוז, סינגפור 4 אחוז (2000)
 חוב חיצוני:  48.1 מיליארד דולר
 מימון ציבורי
 הכנסות:  22.9 מיליארד דולר
 הוצאות:  24.6 מיליארד דולר
 סיוע כלכלי בינלאומי:  אינה מקבלת
 הנתונים מבוססים בעיקר על:  ספר העובדות העולמי של ה-CIA הסכומים הנקובים בדולרים בערך זה, הכוונה לדולר אמריקאי, אלא אם כן צוין אחרת
 
כלכלת הונג קונג היא כלכלת שוק מודרנית, המבוססת על סחר בינלאומי ותעשיית שירותים ענפה. למרות גודלה הזעיר והיותה נתונה תחת שלטון זר, הפכה המושבה לשעבר שער ראשי לייבוא, ייצוא והשקעות עבור מחוז גואנגדונג בסין ועבור סין בכללותה, ולמרכז סחר, בנקאות, ביטוח ותעבורה מרכזי במזרח אסיה.
הונג קונג נעדרת משאבים טבעיים כמעט לחלוטין, וכל המזון וחומרי הגלם הדרושים לשבעת מיליון תושביה חייבים להיות מיובאים. בהתאם, שיעור היצוא והיבוא של הונג קונג נרחב מאוד ועולה בהיקפו על התמ"ג הכולל של השטח המנהלי המיוחד.
במהלך העשורים האחרונים, ובמיוחד מאז תחילת שנות התשעים, מתאפיינת כלכלת הונג קונג במעבר הולך וגובר לשירותים פיננסיים ומכירות. היקף התרומה לתמ"ג מייצור, שהיה שווה בערכו לערך לזה של מכירות והשירותים קטן היום פי חמישה מכל אחד מהם בנפרד.
כלכלתה של הונג קונג תלויה בשנים האחרונות בסין, ובאופן גובר והולך מאז העברת השליטה במושבה מבריטניה לסין. בשנת 1998 חוותה המושבה לשעבר את הירידה הראשונה בתולדותיה בתמ"ג, ובשש השנים שאחרי כן חוותה ירידה בארבע נוספות. כיום, נמצא התמ"ג של הונג קונג בשיעור נמוך יותר, במחירי 2000, משיעורו בשנת 1992. החל משנת 2004, עם זאת, ניכרת בכלכלת הונג קונג התאוששות מה.
נכון ל-2024, הונג קונג נמצאת במקום הראשון בדירוג הערים היקרות בעולם של חברת הייעוץ האמריקאית מרסר.
שיעור האבטלה, שהיה נמוך מ-2.5 אחוז בממוצע לאורך שנות השמונים (קרוב לתעסוקה מלאה) הגיע עד 7.9 בשנת 2003. ראשית העלייה מיד עם המעבר לשלטון סין – שהביא לקפיצת שיעור האבטלה מהיקף של 70 אלף מובטלים בשנת 1997 לכ-200 אלף כעבור שנה. ההשפעה מוחרפת ככל הנראה גם כתוצאה מקיפאון בגידול בהיקף האוכלוסייה, בהגירה ובמספר העובדים, ובמקביל הזדקנות והשתנות המבנה הדמוגרפי של שוק העבודה.
הערות שוליים

↑  דיויד נאג'י, תל אביב יורדת בשמונה מקומות בדירוג הערים היקרות בעולם – ויוצאת מהעשירייה הראשונה, באתר https://www.themarker.com, ‏17 ביוני 2024
| כלכלת מדינות העולם |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין • המדינה האסלאמית  • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה   • איי קיימן • אל סלוודור • אנטיגואה וברבודה • אקוודור • ארגנטינה  • ארצות הברית • בוליביה • בליז • ברבדוס • ברזיל   • ג'מייקה • גואטמלה • גיאנה • גרנדה  • דומיניקה • האיטי  • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס  • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל   • איי שלמה  • ונואטו • טובאלו • טונגה • מיקרונזיה • נאורו • ניו זילנד • סמואה  • פיג'י • פלאו • פפואה גינאה החדשה • קיריבטי |  |
כריזנטמות

ערך זה עוסק ביצירה מוזיקלית. אם התכוונתם לפרח המכונה "כריזנטמה", ראו .
ג'קומו פוצ'יני, מלחין היצירה
אמדאו די סבויה, 1845-1890, שבעקבות מותו הלחין פוצ'יני את היצירה
ה"כריזנטמות" לכלי מיתרים (Crisantemi, per quartetto d'archi) היא יצירה קאמרית מאת ג'קומו פוצ'יני, שנכתבה ב-1890.
במקור הייתה היצירה אלגיה (יצירה מוזיקלית בעלת משקל עצוב), במי מינור, כתובה לרביעיית מיתרים המורכבת משני כינורות, ויולה וצ'לו. פוצ'יני טען כי כתב אותה בלילה אחד, בעקבות מותו בטרם עת ב-18 בינואר 1890 של אמדאו הראשון, מלך ספרד, מבית סבויה, דוכס אאוסטה, בנו של ויטוריו אמנואלה השני, מלך איטליה. היצירה מוקדשת לזכרו של הדוכס: "Alla memoria di Amadeo di Savoia, Duca d'Aosta".
השם שפוצ'יני נתן ליצירה, "כריזנטמות" (חרציות), מוסבר על ידי המנהג הנוצרי-קתולי להניח פרחי חרציות על קבר, במהלך טקסי אבלות ולכיבוד זכר המתים - בלווייה או אזכרה ובליל כל הקדושים.
היצירה היא עצובה וסוחפת, כתובה בפרק אחד ארוך. אורכה כ-6–7 דקות, בטמפו "אנדנטה מסטו" (Andante mesto - "צועד ביגון"). היצירה כוללת שני רעיונות מלודיים הדומים לאלו ששימשו את פוצ'יני במערכה האחרונה של האופרה "מנון לסקו", שהושלמה בשנת 1893.
לאורך השנים עובדה היצירה עבור הרכבי כלי מיתר גדולים יותר מרביעיית מיתרים, והיא מוכרת יותר בעיבודים אלה מאשר כרביעיית מיתרים.
לקריאה נוספת

Blair Johnston in All Music Guide to Classical Music, ed by Chris Woodstra, Gerald Brennan and Allen Schrott, produced by All Media Guide, LLC, and Backbeat Books
Wolfgang Marggraf (1977), Giacomo Puccini, Reclam Biographien, Verlag Philipp Reclam jun., Leipzig
לוגאנו

ערך זה עוסק בבירת קנטון טיצ'ינו בשווייץ. אם התכוונתם למשמעות אחרת, ראו .
לוגאנו (באיטלקית: Lugano) היא עיר בקנטון טיצ'ינו בדרום שווייץ, השוכנת לחופיו הצפוניים של אגם לוגאנו. בעיר מתגוררים 63,500 תושבים והיא העיר הגדולה ביותר בקנטון והתשיעית בגודלה בשווייץ. העיר היא מרכז הבנקאות השלישי בגודלו בשווייץ (אחרי ציריך וז'נבה) ויעד מוביל בתיירות פנים וחוץ. אוכלוסיית העיר ברובה דוברת איטלקית.
בלוגאנו נערך האירוויזיון הראשון ב-1956.
גאוגרפיה

העיר שוכנת למרגלות הרי האלפים ולחופו של אגם לוגאנו, בשפך נהר קסרטה, בין הר סאן סלבטורה (925 מטרים) להר ברה (912 מטרים). האקלים בלוגאנו הוא אקלים סובטרופי גשום, חם וממוזג יותר מהאקלים בחלקיה האחרים של שווייץ.
תחבורה

שדה התעופה של לוגאנו משמש בעיקר לטיסות פנים אך גם לטיסות בינלאומיות. טיסות מישראל מגיעות לשדה התעופה מלפנסה שבמילאנו, כ-100 ק"מ מהעיר, אך לא מגיעות לשדה התעופה של לוגאנו.
רכבת המגיעה ממילאנו עוברת דרך לוגאנו בדרכה אל ציריך. בתוך העיר אין מטרו אך יש אוטובוסים וחשמליות.
יהדות

בעיר הייתה קהילה יהודית אורתודוקסית גדולה, בעלת גוון חסידי אך היא הצטמצמה עם השנים. עד תחילת שנות ה-2000 פעל בלוגאנו מלון יהודי כשר אשר נסגר עקב הירידה בתיירות הדתית והחרדית לעיר. עד שנות ה-90 פעל בלוגאנו בית ספר חרדי פרטי אך הוא נסגר מכיוון שמרבית המשפחות החרדיות שנותרו מבוגרות. בעיר ישנו בית חב"ד.
בין רבני העיר: הרב שלמה זלמן פרידמן (בנו של הרב ישראל חיים פרידמן מראחוב), הרב משה אליעזר וייס (כיום רב קהילת "מחזיקי הדת" בווינה), ורבי בן ציון רבינוביץ, האדמו"ר מביאלה.
הערות שוליים

↑  Chabad Jewish Center Lugano, www.jewishlugano.com (באנגלית) (ארכיון)
| --- | --- |
בקרת זהויות :  NLI: 987007561823505171  BNE: XX4960198  GND: 4099915-4  HDS: 002177  ISNI: 0000 0001 1010 6720  LCCN: n79046423  LIR: 1379  MusicBrainz: 92eb3db2-ecba-40aa-becb-bde4c80a6b9b  NARA: 10045358  NKC: ge160033  NLA: 36536542  NSK: 000582570  RERO: 02-A003535500  VcBA: 494/47570  VIAF: 126031509   WorldCat (עם VIAF): 126031509 
ערך זה הוא קצרמרבנושא יישובים בשווייץ. אתם מוזמנים לתרום לוויקיפדיה ו.
פנורמה של לוגאנו
לוק שו

לוק פול הואר שו (באנגלית: Luke Paul Hoare Shaw; נולד ב-12 ביולי 1995 בלונדון) הוא כדורגלן אנגלי המשחק בעמדת המגן השמאלי במנצ'סטר יונייטד ובנבחרת אנגליה.
קריירה

שו גדל בקינגסטון שברובע המלכותי קינגסטון שעל התמזה בלונדון, וכשהיה בן 8 הצטרף לאקדמיית הנוער של סאות'המפטון. את הופעת הבכורה שלו בקבוצה הבוגרת של המועדון ערך בספטמבר 2011, כשעלה כמחליף במשחק נגד פרסטון במסגרת גביע הליגה.
ב-10 בנובמבר 2012 הפך לשחקן הצעיר ביותר בתולדות סאות'המפטון שעולה בהרכב הראשון למשחק בפרמייר ליג, כששיחק 74 דקות בתיקו 1-1 מול סוונסי סיטי. את עונתו הראשונה בקבוצה הבוגרת סיים עם 28 הופעות, מתוכן 25 בליגה. ביום ההולדת ה-18 שלו האריך שו את חוזהו בסאות'המפטון לחמש שנים נוספות.
בעונת 2013/2014 היה שו בין ששת המועמדים לתואר הכדורגלן הצעיר של השנה באנגליה, ונבחר למגן השמאלי המצטיין בנבחרת העונה.
ב-27 ביוני 2014 חתם שו על חוזה ל-4 שנים עם אופציה לשנה נוספת במנצ'סטר יונייטד, שרכשה אותו מסאות'המפטון תמורת 31 מיליון ליש"ט. ב-27 בספטמבר 2014, ערך שו את הופעת הבכורה שלו במדי מנצ'סטר יונייטד בניצחון 1–2 מול ווסטהאם יונייטד במסגרת המחזור השישי של הפרמייר ליג.
ב-15 בספטמבר 2015, במהלך משחק נגד פ.ס.וו. איינדהובן במסגרת ליגת האלופות, שבר שו את רגלו ונעדר לשישה חודשים.
ב-10 באוגוסט 2018 כבש שו את שערו הראשון בבוגרים בדקה ה-83 בניצחון קבוצתו 1–2 על לסטר סיטי, במשחק הפתיחה של עונת 2018/2019 בפרמייר ליג.
קריירה > נבחרת אנגליה

שו שיחק בכל הנבחרות הצעירות של אנגליה, ובפברואר 2014 זומן לראשונה לסגל הנבחרת הבוגרת, לקראת משחק מול נבחרת דנמרק, ובאותו משחק ערך את הופעת הבכורה שלו, כשנכנס כמחליף במקומו של אשלי קול. שו נכלל בסגל הנבחרת למונדיאל 2014, ופתח בהרכב במשחקה השלישי והאחרון של אנגליה בטורניר, מול קוסטה ריקה.
שו כבש שער במדי נבחרת אנגליה בדקה השנייה במשחק גמר היורו 2020, באצטדיון וומבלי, מול נבחרת איטליה.
נכלל בסגל נבחרת אנגליה לטורניר מונדיאל 2022.
תארים

הליגה האירופית:  2016/2017
מגן הקהילה: 2016
אליפות אירופה בכדורגל: סגנות 2020
שחקן השנה ע"ש סר מאט באזבי: 2018/2019
שחקן השנה של מנצ'סטר יונייטד (מטעם השחקנים): 2018/2019, 2020/2021
לארי כהן (ברידג')

לארי כהן מלמד ברידג
לארי כהן, (באנגלית: Larry Neil Cohen‏}; 14 באפריל 1959) הוא שחקן ברידג' אמריקאי מקצועי ומורה לברידג' וכותב על ברידג'. כהן זכה 25 פעמים באליפויות צפון-אמריקה בברידג'. הוא ידוע כתאורטיקן בנושאי הכרזה בברידג'. כהן ידוע במיוחד כמי שממליץ על שימוש בחוק סך הלקיחות, באנגלית: "Law of Total Tricks". הספר To Bid or Not to Bid: The LAW of Total Tricks נחשב לעובדה התאורטית החשובה ביותר שלו על נושא חוק סך הלקיחות.
ביוגרפיה

לארי כהן נולד בניו יורק. בגיל 6 למד לשחק ברידג' מסבו וסבתו. שיחק איתם ועם אחיו פול. שנתיים אחרי זה סבו וסבתו עברו לגור בפלורידה. רק בגיל 14 והוא חזר לשחק ברידג' עם חברים בבית ספר. בגיל 15 התחיל לשחק בתחרויות ברידג'. הוא הגיע להישגים עם כמה שותפים ובהם מרטי ברגן, דייוויד ברקוביץ ורון גרארד. ב-2009 הודיע על פרישה ממשחק בתחרויות ברידג' ברמה הגבוהה, כדי להתמסר לכתיבה ומתן הרצאות בתחום, אם כי מאז השתתף במעט תחרויות כאלה. הוא מתפרנס מהוראת ברידג, הוא מלמד ברידג' באוניות תענוגות ומרצה במועדוני ברידג' ברחבי ארצות הברית.
קריירת ברידג' > הישגים בתחרויות > אליפויות צפון-אמריקה

כהן זכה 25 פעמים באליפויות ארצות הברית וצפון אמריקה לפי הפירוט הבא:
פעם אחת זכה במקום ראשון ב Vanderbilt Cup בשנת 2005 ארבע פעמים סיים במקום שני בשנים 1990, 1993, 1998 ו-2004. תחרות זו היא אליפות ארצות הברית לקבוצות בשיטת נוק-אאוט. שלוש פעמים זכה במקום השני באותה תחרות בשנים 1991, 1996 ו-2002.
פעמיים זכה במקום הראשון בתחרות Spingold (תחרות קבוצות חזקה של התאגדות הברידג' האמריקאית בשיטת נוק-אאוט) בשנים 1981 ו-1984. סיים במקום שני בתחרות זו בשנים 1983 ו 2009.
פעמיים זכה במקום הראשון בתחרות Reisinger בשנים 1985 ו-1991. רייזינגר היא אליפות צפון אמריקה לקבוצות בשיטת חישוב Board A Match. סיים במקום השני בתחרות זו בשנים 2002, 2004 ו-2007.
3 זכיות במקום ראשון ב Grand National Teams בשנים 1994, 2007 ו-2008. תחרות זו היא אליפות ארצות הברית לקבוצות בשיטת נוק-אאוט. בשנת 2005 סיים במקום השני.
3 זכיות במקום ראשון באליפות צפון-אמריקה לקבוצות Mitchell Board A Match בשנים 1984, 1991 ו-2007. סיים במקום השני בשנים 1998 ו-2008.
פעם אחת זכה במקום ראשו באליפות צפון-אמריקה לקבוצות מעורבות Chicago Mixed Board-a-Match בשנת 2002. סיים במקום השני בשנת 1994.
4 פעמים זכה במקום הראשון בתחרות Edgar Kaplan Blue Ribbon Pairs בשנים 1981, 1983, 1988 ו 1995. בשנת 1996 סיים במקום השני באותה תחרות.
פעם אחת זכה במקום ראשון ב-Keohane North American Swiss Teams בשנת 1995 פעם אחת סיים במקום שני בשנת 2006.
פעם אחת זכה במקום ראשון בתחרות Life Master Pairs בשנת 1983. סיים במקום השני בתחרות זו בשנים 1986, 1991 ו-2002.
שלוש פעמים זכה במקום ראשון ב-Silodor Open Pairs בשנים 2004, 2006 ו-2009. Silodor Open Pairs היא אליפות פתוחה לזוגות בשיטת ניקוד של Match Points. פעמיים סיים במקום שני בשנים 1979 ו-2002.
מקום ראשון בתחרות Wernher Open Pairs בשנת 1996.
3 זכיות במקום ראשו בתחרות Von Zedtwitz Life Master Pairs בשנים 187, 1988 ו-1996.
קריירת ברידג' > הישגים בתחרויות > תחרויות חשובות נוספות

זכה פעמיים בתחרות הקבוצות Cavendish Invitational Teams בשנים 1984 ו-1989. סיים במקום השני בתחרות זו בשנים 1986 ו-2000.
זכה פעמיים בתחרות הזוגות הפתוחה Cavendish Invitational Pairs בשנים 1984 ו-1988.
בשנת 1999 זכה במקום הראשון בתחרות הזמנה לזוגות Cap Gemini World Top Invitational Pairs
בשנת 1983 זכה במקום ראשון בתחרות Goldman Pairs. זכה במקום שני בתחרות זו בשנת 1991.
בשנת 1992 זכה במקום הראשון בתחרות Pan American Open Teams.
קריירת ברידג' > פרסים ואותות כבוד > פרסים

(Romex Award (Best Bid Hand of the Year בשנים 1995 ו-2000
(Precision Award (Best Defended Hand of the Year בשנת 1996
ACBL Player of the Year בשנת 2002
פרס עיתונאי(ITES Award (Best Defended Hand of the Year בשנת 2003
ACBL Sportsman of the Year בשנת 2003
נבחר על ידי ה-ACBL כאחד מ-52 המשפיעים ביותר בברידג' בשנת 2013.
ACBL Honorary Member of the Year בשנת 2013.
קריירת ברידג' > פרסים ואותות כבוד > אותות כבוד

ACBL Hall of Fame בשנת 2020
Sidney H. Lazard Jr. Sportsmanship Award 2003
כתיבה על ברידג'

לארי כהן כתב ספרי ברידג' רבים ויש לו אתר בשם Bridge With Larry Cohen בו הוא כותב על ברידג'. במאמרים הוא מלמד ברידג'.
כתיבה על ברידג' > ספרים שכתב

Larry Teaches Declarer Play at Suit Contracts (Self-Published), March 2017
Larry Teaches Declarer Play at Notrump (Self-Published), April 2016
Larry Teaches Opening Leads (Self-Published), October 2014
Larry Teaches Doubles and Redoubles (Self-Published), October 2013
Larry Teaches 2/1 Game Force (Self-Published), April 2012
My Favorite 52 (Toronto: Master Point Press, 2009
Larry Cohen's Bidding Challenge (Toronto: Master Point Press, 2002) לארי כהן, באתר OCLC (באנגלית)
Introduction to the Law (Devyn Press, 1997)
Bridge Below the Belt, Cohen and Liz Davis (Boca Raton, FL: Natco, 1997) לארי כהן, באתר OCLC (באנגלית)
Following the LAW: The Total Tricks Sequel (Little Falls, NJ: Natco Press, 1995; (c) 1994) לארי כהן, באתר OCLC (באנגלית)
To Bid or Not to Bid: The LAW of Total Tricks (Stamford, CT: Platinum Press, 1992) לארי כהן, באתר OCLC (באנגלית) ABTA Award Winner
אמרות

לארי כהן הוא זה שהמציא את האמרה: "Eight Ever Nine Never". [דרוש מקור] באמרה זו משתמשים מורים לברידג' כאשר הם מלמדים את טכניקת העקיפה. משמעות האמרה היא: אם יש לך שמונה קלפים בסדרה וחסרה המלכה השתמש בטכניקת העקיפה. אם יש לך תשעה קלפים בסדרה, כולל האס והמלך וחסרה המלכה, אל תבצע עקיפה. זכה באס ואחרי כן במלך. הרציונל מאחורי האמרה הוא שההסתברות לכך שהמלכה היא קלף יחיד או אחד משני קלפים גבוהה מ-0.5.ההסתברות להצלחת עקיפה היא 0.5. הניסוח של לארי כהן עוזר לתלמידים לזכור את הכלל.
ראו גם

מייק לורנס
טרנס ריס